A BIZOTTSÁG HATÁROZATA
(2007. szeptember 7.)
a Németországban a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/415/EK határozat módosításáról
(az értesítés a C(2007) 4141. számú dokumentummal történt)
(EGT-vonatkozású szöveg)
(2007/604/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
tekintettel a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről szóló, 2005. december 20-i 2005/94/EK tanácsi irányelvre (3) és különösen annak 63. cikke (3) bekezdésére,
mivel:
(1)
A Közösségben a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről és a 2006/135/EK határozat hatályon kívül helyezéséről szóló, 2006. június 14-i 2006/415/EK bizottsági határozat (4) a betegség elterjedésének megakadályozása érdekében alkalmazandó bizonyos védekezési intézkedéseket határoz meg. Az intézkedések közé tartozik a feltételezett vagy megerősített járványkitörést követően az „A” és „B” területek létrehozása, ahol a védekezési intézkedéseket alkalmazni kell. A 2006/415/EK határozat mellékletében szerepel az „A” és „B” területek jegyzéke.
(2)
Miután Németországban, Bajorország tartományban kitört a H5N1 altípusú magas patogenitású madárinfluenza, a 2006/415/EK határozatot a 2007/591/EK határozattal módosították annak érdekében, hogy a 2006/415/EK határozat mellékletének az említett tagállamra vonatkozó bejegyzéseit módosítsák.
(3)
A Németország által a 2006/415/EK határozat értelmében hozott védekezési intézkedéseket, beleértve az „A” és „B” területeknek az említett határozat 4. cikkében előírt létrehozását most az Élelmiszerlánc- és Állat-egészségügyi Állandó Bizottság keretében felülvizsgálták.
(4)
Emellett a közösségi jogszabályok egyértelműsége érdekében a 2006/415/EK határozat mellékletének a Cseh Köztársaságban és Németországban található azon „A” és „B” területekre vonatkozó bejegyzéseit törölni kell, ahol a védekezési intézkedések már nem alkalmazandók.
(5)
A 2006/415/EK határozatot ezért a fentieknek megfelelően módosítani kell.
(6)
Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2006/415/EK határozat mellékletének helyébe e határozat mellékletének szövege lép.
2. cikk
Ennek a határozatnak a tagállamok a címzettjei.
Kelt Brüsszelben, 2007. szeptember 7-én.